ᱥᱟᱦᱤᱫᱽ ᱠᱟᱯᱩᱨ
ᱥᱟᱦᱤᱫᱽ ᱠᱟᱯᱩᱨ ᱡᱟᱱᱟᱢ ᱒᱕ ᱭᱟᱱ ᱯᱷᱮᱵᱩᱣᱟ.ᱨᱤ ᱑᱙᱘᱑), ᱦᱩᱭᱩᱜ ᱠᱟᱱᱟᱭ ᱢᱤᱫ ᱵᱷᱟᱨᱚᱛᱤᱭᱳ ᱮᱠᱴᱟᱨ ᱾ ᱩᱱᱤ ᱫᱚ ᱵᱳᱞᱤᱭᱩᱰ ᱦᱤᱱᱫᱤ ᱯᱷᱤᱞᱢᱥ ᱠᱚᱨᱮ ᱵᱟ.ᱲᱛᱤᱭ ᱩᱫᱮᱞ ᱟᱠᱟᱫᱟ ᱾ ᱡᱷᱟᱠᱟᱥ ᱪᱩᱨᱤᱛ ᱨᱮ ᱩᱫᱩᱜ ᱥᱚᱫᱚᱨ ᱠᱷᱟ.ᱛᱤᱨ ᱯᱩᱭᱞᱩ ᱞᱮᱠᱟᱛᱮ ᱫᱟᱣ ᱮ ᱧᱟᱢ ᱞᱮᱫᱟ ᱾ ᱩᱱᱤ ᱩᱱ ᱚᱠᱛᱚ ᱠᱷᱚᱱ ᱜᱮ ᱛᱟᱯᱟᱢᱟᱱ ᱪᱚᱞᱚᱱ-ᱪᱤᱛᱟ.ᱨ ᱟᱨ ᱞᱟᱸᱫᱟᱼᱟᱱ ᱪᱚᱞᱚᱱᱼᱪᱤᱛᱟ.ᱨ ᱠᱚᱨᱮ ᱦᱚᱸ ᱫᱟᱣ ᱮ ᱧᱟᱢ ᱞᱮᱫᱟ ᱾ ᱚᱱᱟ ᱨᱤᱱ ᱧᱟᱧᱟᱢᱤᱭᱟ. ᱞᱮᱠᱟᱛᱮ ᱟᱭᱢᱟ ᱞᱮᱠᱟᱱ ᱥᱤᱨᱯᱟ. ᱥᱚᱢᱮᱛ, ᱯᱮᱭᱟ (᱓) ᱯᱷᱤᱞᱤᱢᱯᱷᱟᱨ ᱥᱤᱨᱯᱟ.ᱭ ᱦᱟᱢᱮᱴ ᱞᱮᱫᱟ ᱾
ᱥᱟᱦᱤᱫᱽ ᱠᱟᱯᱩᱨ ᱫᱚ actors ᱯᱚᱝᱠᱚᱡᱽ ᱠᱟᱯᱩᱨ ᱟᱨ ᱱᱤᱞᱤᱢᱟ ᱟᱡᱤᱢ ᱨᱤᱱ ᱦᱚᱯᱚᱱ ᱠᱟᱱᱟᱭ ᱾ ᱠᱟᱯᱩᱨ ᱟᱜ ᱩᱢᱮᱨ ᱡᱮᱠᱷᱚᱱ ᱓ ᱥᱮᱨᱢᱟ ᱩᱱᱨᱮ ᱟᱡ ᱨᱤᱱ ᱮᱸᱜᱟᱛᱼᱟᱯᱟᱛ ᱫᱚ ᱡᱩᱨᱤᱼᱡᱚᱛᱟ ᱥᱟ.ᱜᱟ.ᱭ ᱠᱤᱱ ᱛᱚᱯᱟᱜ ᱞᱮᱫᱟ ᱾ ᱵᱟᱯᱟᱜᱽ ᱛᱟᱭᱚᱢ ᱠᱟᱯᱩᱨ ᱫᱚ ᱮᱸᱜᱟᱛ ᱥᱟᱣ ᱮ ᱛᱟᱸᱦᱮᱭᱮᱱᱟ ᱾ ᱑᱐ ᱥᱮᱨᱢᱟ ᱩᱢᱮᱨ ᱨᱮ ᱥᱟᱦᱤᱫᱽ ᱫᱚ ᱮᱸᱜᱟᱛ ᱥᱟᱶ ᱢᱩᱢᱵᱟᱭ ᱛᱮᱭ ᱦᱮᱡ ᱮᱱᱟ ᱾ ᱚᱸᱰᱮ ᱩᱱᱤ ᱫᱚ ᱥᱤᱭᱟᱢᱚᱠ ᱫᱟᱵᱷᱟᱨ'ᱟᱜ ᱮᱱᱮᱡ ᱮᱠᱟᱰᱮᱢᱤ ᱨᱮ ᱥᱮᱞᱮᱫ ᱮᱱᱟᱭ ᱾ ᱑᱙᱙᱐ ᱥᱟ.ᱦᱤᱛᱨᱮ ᱢᱤᱫᱼᱵᱟᱨ ᱪᱚᱞᱚᱱ ᱼᱪᱤᱛᱟ.ᱨ ᱠᱚᱨᱮ ᱜᱚᱸᱜᱲᱚ ᱮᱱᱮᱡᱤᱭᱟ. ᱞᱮᱠᱟᱛᱮᱭ ᱠᱟ.ᱢᱤ ᱞᱮᱫᱟ ᱾ ᱛᱟᱭᱚᱢ ᱫᱟᱨᱟᱢ ᱥᱟᱦᱤᱫᱽ ᱫᱚ ᱥᱮᱨᱮᱧ ᱵᱷᱤᱰᱤᱭᱳᱣ ᱟᱨ ᱥᱟ.ᱜᱤᱧ ᱧᱮᱧᱮᱞᱚᱢ ᱨᱮᱱᱟᱜ ᱛᱚᱞᱟᱥ ᱡᱚᱝ ᱵᱮᱣᱨᱟ ᱠᱚᱨᱮ ᱦᱚᱸᱭ ᱠᱟ.ᱢᱤ ᱵᱟᱲᱟ ᱞᱮᱫᱟ ᱾ ᱒᱐᱐᱓ ᱥᱟ.ᱦᱤᱛ ᱨᱮ ᱤᱥᱚᱠ ᱵᱷᱤᱥᱚᱠ, ᱧᱩᱛᱩᱢᱟᱱ ᱢᱤᱫᱴᱟ.ᱝ ᱡᱷᱟᱠᱟᱥ ᱞᱟᱸᱫᱟ ᱦᱟ.ᱴᱤᱧ ᱪᱚᱞᱚᱱᱼᱪᱤᱛᱟ.ᱨ ᱨᱮ, ᱯᱩᱭᱞᱩ ᱢᱩᱬᱩᱛ ᱪᱩᱨᱤᱛ ᱨᱮᱱᱟᱜ ᱮᱠᱴᱚᱨ ᱞᱮᱠᱟᱛᱮᱭ ᱠᱟ.ᱢᱤ ᱞᱮᱫᱟ ᱾ ᱪᱚᱞᱚᱱᱼᱪᱤᱛᱟ.ᱨ ᱫᱚ ᱥᱞᱤᱯᱟᱨ ᱦᱤᱴ ᱞᱮᱱᱟ ᱾ ᱱᱚᱣᱟ ᱪᱤᱛᱟ.ᱨ ᱨᱮ ᱨᱩᱞ ᱠᱟᱛᱮ ᱩᱱᱤ ᱯᱷᱤᱞᱤᱢᱯᱷᱟᱨ ᱧᱩᱛᱩᱢᱟᱱ ᱠᱚᱲᱟ ᱱᱟᱣᱟ ᱥᱤᱨᱯᱟ.ᱭ ᱦᱟᱢᱮᱴ ᱞᱮᱫᱟ ᱾ ᱱᱤᱭᱟ. ᱛᱟᱭᱚᱢ ᱒᱐᱐᱖ ᱥᱟ.ᱦᱤᱛ ᱨᱮ ᱵᱤᱵᱟᱦᱚ ᱧᱩᱛᱩᱢᱟᱱ ᱪᱚᱞᱚᱱᱼ ᱪᱤᱛᱟ.ᱨ ᱫᱚ ᱵᱟ.ᱱᱤᱡ ᱞᱮᱠᱟᱛᱮ ᱟ.ᱰᱤ ᱩᱥᱛ.ᱭ ᱠᱟ.ᱣᱰᱤ ᱠᱚ ᱡᱟᱣᱨᱟ ᱞᱮᱱᱟ ᱾
᱒᱐᱐᱗ ᱥᱟ.ᱦᱤᱛ ᱨᱮ ᱤᱢᱛᱤᱭᱟᱡᱽ ᱟᱞᱤ ᱟᱜ ᱡᱷᱟᱠᱟᱥ ᱞᱟᱸᱫᱟ ᱦᱟ.ᱴᱤᱧ ᱪᱚᱞᱚᱱᱼᱪᱤᱛᱟ.ᱨ ᱡᱟᱵᱽ ᱩᱭ ᱢᱤᱴᱨᱮ ᱢᱤᱫ ᱱᱟᱯᱟᱭ ᱪᱩᱨᱤᱛ ᱟᱱᱟᱜ ᱮ ᱠᱟ.ᱢᱤ ᱞᱮᱫᱟ ᱾ ᱒᱐᱐᱙ ᱥᱟ.ᱦᱤᱛ ᱨᱮ ᱵᱷᱤᱥᱟᱞ ᱵᱷᱚᱨᱫᱣᱟᱡᱽ'ᱟᱜ ᱠᱮᱯᱟᱨ ᱛᱷᱤᱞᱟᱨ ᱠᱟᱢᱤᱱᱮ ᱪᱚᱞᱚᱱᱼ ᱪᱤᱛᱟᱹᱨ ᱨᱮ ᱡᱚᱲᱟ ᱜᱤᱫᱽᱨᱟᱹ ᱨᱤᱱ ᱵᱚᱞᱚ ᱵᱚᱭᱦᱟ ᱞᱮᱠᱟᱛᱮᱭ ᱠᱟ.ᱢᱤ ᱞᱮᱫᱟ ᱾ ᱱᱤᱭᱟ. ᱛᱟᱭᱚᱢ ᱜᱮ ᱟᱨᱦᱚᱸ ᱟᱡᱟᱜ ᱠᱟ.ᱣᱰᱤ ᱢᱩᱨᱟ.ᱣ ᱨᱮᱱᱟᱜ ᱱᱟᱥᱮ ᱚᱵᱷᱟᱵᱽ ᱧᱩᱨ ᱮᱱᱟ ᱾ ᱤᱱᱟ. ᱢᱩᱦᱤᱢ ᱚᱠᱛᱚ ᱨᱮ ᱒᱐᱑᱓ ᱥᱟ.ᱦᱤᱛ ᱨᱮ ᱛᱟᱯᱟᱢᱟᱱ ᱪᱚᱞᱚᱱᱼᱪᱤᱛᱟᱹᱨ ᱟᱨ.ᱨᱟᱡᱽᱠᱩᱢᱟᱨ ᱨᱮᱦᱚᱸᱭ ᱠᱟ.ᱢᱤ ᱠᱮᱫᱟ ᱾ ᱛᱟᱭᱚᱢ ᱫᱟᱨᱟᱢ ᱱᱚᱣᱟ ᱜᱮ ᱟᱡᱟᱜ ᱠᱟ.ᱣᱰᱤ ᱢᱩᱨᱟ.ᱭ ᱫᱚᱭ ᱦᱟᱢᱟᱞ ᱞᱮᱫᱟ ᱾ ᱒᱐᱑᱔ ᱥᱟ.ᱦᱤᱛ ᱨᱮ ᱥᱟᱦᱤᱫᱽ ᱫᱚ ᱵᱷᱤᱥᱟᱞ ᱵᱷᱚᱨᱫᱣᱟᱡᱽ ᱟ.ᱰᱤ ᱧᱩᱛᱩᱢᱟᱱ ᱰᱨᱟᱢᱟ ᱪᱚᱞᱚᱱᱼᱪᱤᱛᱟᱹᱨ ᱨᱮ ᱦᱮᱞᱢᱮᱴ ᱟᱜ ᱪᱩᱨᱤᱛ ᱨᱮ ᱦᱟᱭᱫᱟᱨ ᱪᱚᱞᱚᱱᱼᱪᱤᱛᱟᱹᱨ ᱧᱩᱛᱩᱢᱟᱱ ᱴᱷᱟᱶ ᱨᱮᱭ ᱨᱟᱠᱟᱵ ᱞᱮᱫᱟ ᱾ ᱚᱱᱟ ᱪᱚᱞᱚᱱᱼᱪᱤᱛᱟᱹᱨ ᱠᱷᱟ.ᱛᱤᱨ ᱟ.ᱰᱤ ᱢᱟᱨᱟᱝ ᱥᱤᱨᱯᱟ.ᱭ ᱦᱟᱢᱮᱴ ᱞᱮᱫᱟ ᱾ ᱒᱐᱑᱖ ᱥᱟ.ᱦᱤᱛ ᱨᱮ ᱵᱩᱞ ᱥᱮᱨᱮᱧ ᱥᱤᱠᱟ.ᱨᱤᱭᱟ. ᱞᱮᱠᱟᱛᱮ ᱩᱲᱛᱟ ᱯᱟᱸᱧᱡᱟᱵᱽ ᱪᱚᱞᱚᱱᱼᱪᱤᱛᱟᱹᱨ ᱨᱮ ᱟ.ᱰᱤ ᱦᱩᱞᱟ. ᱪᱚᱢᱠᱟᱣ ᱞᱮᱫᱟᱭ ᱟᱨ ᱚᱱᱟ ᱠᱷᱟᱹᱛᱤᱨ ᱱᱟᱯᱟᱭ ᱮᱠᱴᱚᱨ ᱞᱮᱠᱟᱛᱮ ᱥᱟᱨᱦᱟᱣ ᱥᱤᱨᱯᱟ.ᱭ ᱧᱟᱢ ᱞᱮᱫᱟ ᱾ ᱤᱱᱟ. ᱵᱮᱜᱚᱨ ᱦᱚᱸ ᱒᱐᱑᱘ ᱥᱟ.ᱦᱤᱛ ᱨᱮ ᱯᱚᱫᱽᱢᱟᱵᱷᱟᱛ ᱟᱨ ᱒᱐᱑᱙ ᱥᱟ.ᱦᱤᱛ ᱨᱮ ᱠᱚᱵᱤᱨ ᱥᱤᱝ ᱧᱩᱛᱩᱢᱟᱱ ᱪᱚᱞᱚᱱᱼᱪᱤᱛᱟᱹᱨ ᱠᱚᱨᱮ ᱦᱚᱸ ᱟᱡᱟᱜ ᱮᱱᱮᱢ ᱫᱚ ᱟ.ᱰᱤ ᱢᱟᱨᱟᱝ ᱾
ᱥᱟᱦᱤᱫᱽ ᱠᱟᱯᱩᱨ ᱫᱚ ᱮᱠᱴᱚᱨ ᱵᱮᱜᱚᱨ ᱢᱟᱨᱟᱝ ᱢᱟᱨᱟᱝ ᱮᱱᱮᱡ ᱥᱮᱨᱮᱧ ᱦᱮᱯᱮᱨᱟᱣ ᱠᱚ ᱪᱟᱪᱞᱟᱣ ᱨᱮ ᱟ.ᱰᱤ ᱧᱩᱛᱩᱢᱟᱱ ᱦᱚᱲ ᱠᱟᱱᱟᱭ ᱾ ᱮᱱᱮᱡ ᱨᱤᱭᱮᱞᱤᱴᱤ ᱩᱫᱩᱜ ᱥᱚᱫᱚᱨ ᱡᱷᱚᱞᱚᱠ ᱫᱤᱠᱷᱼᱞᱟ ᱡᱟ ᱟᱠᱷᱲᱟ ᱥᱟᱯᱲᱟᱣ ᱥᱮ ᱪᱟᱪᱞᱟᱣ ᱨᱮ ᱟ.ᱰᱤ ᱢᱟᱨᱟᱝ ᱧᱩᱛᱩᱢ ᱢᱮᱱᱟᱜ ᱛᱟᱭᱟ ᱾ ᱟᱡᱟᱜ ᱡᱩᱣᱟ.ᱱ ᱩᱢᱮᱨ ᱨᱮ ᱫᱩᱞᱟ.ᱲᱤᱭᱟ. ᱞᱮᱠᱟᱛᱮ ᱠᱟᱨᱤᱱᱟ ᱠᱟᱯᱩᱨ ᱥᱟ.ᱜᱟ.ᱭ ᱮ ᱡᱚᱯᱚᱲᱟᱣ ᱞᱮᱫ ᱨᱮᱦᱚᱸ ᱛᱟᱭᱚᱢ ᱫᱟᱨᱟᱢ ᱵᱟᱝ ᱥᱟᱨᱤ ᱞᱮᱱᱟ ᱾ ᱤᱱᱟ. ᱛᱟᱭᱚᱢ ᱜᱮ ᱫᱤᱞᱞᱤ ᱨᱤᱱᱤᱡ ᱢᱤᱫ ᱯᱟ.ᱴᱷᱩᱣᱟ. ᱛᱤᱨᱞᱟ. ᱢᱤᱨᱟ ᱨᱟᱡᱽᱯᱩᱛ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱟᱨ ᱟ.ᱠᱤᱱ ᱨᱤᱱ ᱨᱚᱝᱼᱪᱷᱩᱸᱜᱤᱭᱟ. ᱵᱟᱨᱭᱟ ᱜᱤᱫᱽᱨᱟᱹ ᱥᱟᱶ ᱢᱩᱪᱟ.ᱫᱽ ᱡᱤᱭᱚᱱ ᱠᱷᱟᱸᱰᱟᱣ ᱨᱮᱠᱤᱱ ᱫᱷᱩᱨᱟ.ᱣ ᱮᱱᱟ ᱾᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟ.ᱲᱛᱤ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱥᱟᱦᱤᱫᱽ ᱠᱟᱯᱩᱨ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
- ᱥᱟᱦᱤᱫᱽ ᱠᱟᱯᱩᱨ ᱫᱚ ᱵᱳᱞᱤᱭᱩᱰ ᱦᱟᱝᱜᱟᱢᱟ
- Wikipedia pages with incorrect protection templates
- Articles with short description
- Short description matches Wikidata
- Good articles
- EngvarB from September 2018
- Articles with invalid date parameter in template
- Use dmy dates from September 2018
- Articles with hCards
- Commons category with page title different than on Wikidata
- ᱥᱟᱦᱤᱫᱽ ᱠᱟᱯᱩᱨ
- ᱥᱤᱧᱚᱛ ᱨᱤᱱ ᱠᱚᱲᱟ ᱯᱷᱤᱞᱤᱢ ᱮᱠᱴᱳᱨ
- ᱦᱤᱱᱫᱤ ᱪᱚᱞᱚᱱᱼᱪᱤᱛᱟᱹᱨ ᱨᱤᱱ ᱠᱚᱲᱟ ᱮᱠᱴᱳᱨ
- ᱢᱤᱛᱷᱤᱵᱟᱭ ᱠᱚᱞᱮᱡ ᱟᱞᱩᱢᱱᱤ
- ᱯᱟᱸᱧᱡᱟᱵᱤ ᱦᱚᱲ
- ᱯᱷᱤᱞᱤᱢᱯᱷᱟᱨ ᱥᱤᱨᱯᱟ. ᱦᱟᱢᱮᱴᱟᱱ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn hne_Deva eng_Latn eng_Latn eng_Latn sat_Olck sat_Olck sat_Olck sat_Olck sat_Olck sat_Olck